2019. gada 10. decembrī Noteikumi Nr. 591

Rīgā (prot. Nr. 57 7. §)

**Grozījumi Ministru kabineta 2019. gada 13. augusta noteikumos Nr. 362 "Kārtība, kādā ministrijas un citas centrālās valsts iestādes iekļauj gadskārtējā valsts budžeta likumprojektā valsts aizdevumu pieprasījumus, un valsts aizdevumu izsniegšanas un uzraudzības kārtība"**

Izdoti saskaņā ar

Likuma par budžetu un finanšu vadību

19.2 pantu un 36. panta ceturto daļu

1. Izdarīt Ministru kabineta 2019. gada 13. augusta noteikumos Nr. 362 "Kārtība, kādā ministrijas un citas centrālās valsts iestādes iekļauj gadskārtējā valsts budžeta likumprojektā valsts aizdevumu pieprasījumus, un valsts aizdevumu izsniegšanas un uzraudzības kārtība" (Latvijas Vēstnesis, 2019, 166. nr.) šādus grozījumus:

1.1. izteikt 62., 63. un 64. punktu šādā redakcijā:

"62. Par izsniegto, bet vēl neatmaksāto valsts aizdevumu aizņēmējs maksā valsts aizdevuma procentu likmi, ko veido:

* 1. mainīgā aizdevuma procentu daļa, kuru nosaka Valsts kase, pamatojoties uz Valsts kasei finanšu tirgos pieejamo finanšu resursu izmaksām;
  2. fiksēta aizdevuma apkalpošanas maksa, kas noteikta atbilstoši šo noteikumu 2.1pielikumam.

1. Ja šo noteikumu [62.1. apakšpunktā](https://likumi.lv/ta/id/308726#p62) minēto finanšu resursu cena ir ar negatīvu vērtību, mainīgo aizdevuma procentu daļu nosaka nulles vērtībā.

64. Izsniedzot valsts aizdevumu komercdarbības atbalsta projektam, lai izslēgtu komercdarbības atbalstu, ja tas nepieciešams, šo noteikumu [62. punktā](https://likumi.lv/ta/id/308726#p62) minētās valsts aizdevumu procentu likmes vietā piemēro augstāko no šādām likmēm:

64.1. Eiropas Komisijas konkrētajam periodam noteiktās minimālās bāzes likmes aizdevuma valūtā, kuras publicētas Eiropas Komisijas Konkurences Ģenerāldirektorāta tīmekļvietnes sadaļā <http://ec.europa.eu/competition/> state\_aid/legislation/reference\_rates.html vai tīmekļvietnē, kas to aizstāj;

64.2. ar Eiropas Komisijas atsevišķu lēmumu noteiktā minimālā piemērojamā bāzes likme;

64.3. šo noteikumu [62. punktā](https://likumi.lv/ta/id/308726#p62) minētās valsts aizdevumu procentu likmes.";

1.2. izteikt 76. punktu šādā redakcijā:

"76. Valsts aizdevumu procentu likmes publicē Valsts kases tīmekļvietnē http://www.kase.gov.lv.";

1.3. papildināt noteikumus ar 2.1 pielikumu šādā redakcijā:

"2.1 pielikums

Ministru kabineta

2019. gada 13. augusta

noteikumiem Nr. 362

**Valsts aizdevumu apkalpošanas maksa**

|  |  |  |
| --- | --- | --- |
| Nr. p. k. | Valsts aizdevuma saņēmējs | Apkalpošanas maksas likme (%) gadā no izsniegtā aizdevumu atlikuma |
| 1. | Pašvaldība | 0,25 % |
| 2. | Kapitālsabiedrība, zinātniskā institūcija, augstskola vai ostas pārvalde | 0,5 %" |

2. Noteikumi stājas spēkā 2020. gada 1. janvārī.

Ministru prezidents A. K. Kariņš

Finanšu ministrs J. Reirs